આ અંગે મળતી માહિતી અનુસાર સુરત જિલ્લાના માંગરોળ તાલુકાનાં પાલોદ ગામની સીમમાંથી પસાર થતાં મુંબઈથી અમદાવાદ જતાં નેશનલ હાઇવે નંબર-8 પર કીમ ચાર રસ્તા ઓવર બ્રિજ નજીક એક અજાણી મુસ્લિમ જણાતી મહિલા પગપાળા પસાર થઈ રહી હતી. આ મહિલાને અજાણ્યા વાહન ચાલકે પોતાનું વાહન પૂરઝડપે હંકારી આવી અડફેટે લીધી હતી. મહિલાને શરીરના ભાગે ગંભીર ઇજા પહોંચતા તેનું ઘટના સ્થળે કમકમાટી ભર્યું મોત નીપજયું હતું. અજાણ્યો વાહન ચાલક અકસ્માત સર્જી વાહન લઈ ફરાર થઈ ગયો હતો. બનાવ અંગે કોસંબા પોલીસે આગળની કાર્યવાહી હાથ ધરી છે.